Kuorsalo-Seura ry PÖYTÄKIRJA

Johtokunnan kokous 5/2023

Aika: 22.7.2023 klo 10

Paikka: Seurantalo

Läsnä: Hanna Saarniaho, puh.joht., Anna Kiilavuori, siht., Tarja Herttuainen, Raimo Korjus, Anne Lempinen, Julius Rajasalo, Risto Tarvainen ja Johanna Taskinen (osan aikaa).

1§ Kokouksen avaus

Puheenjohtaja avasi kokouksen klo 10.07.

2§ Edellisen kokouksen pöytäkirja

 Käytiin läpi edellisen kokouksen pöytäkirja, joka hyväksyttiin muutoksitta.

3§ Syyskokouksessa käsiteltävät asiat

 Toimintasuunnitelma ja talousarvio

Puheenjohtaja esitteli aikaisempien toimintasuunnitelmien pohjalta laatimaansa v. 2024 toimintasuunnitelmaehdotusta. Seuraavista asioista keskusteltiin ja niitä tarkennettiin:

Teemana on ”Ympäristön suojelu Kuorsalossa”. Pyritään antamaan saarelaisille tietoa ja neuvontaa jätteiden käsittelystä (esim. tuote-esittelyt kompostointiin liittyen) ja lähialueen jätepisteistä.

Ensi vuonna on Seuran 40-v -juhla, kesäjuhlapäivä on 13.7.24

Kannustetaan Marja Vasaraa laatimaan Seuran historiikki ja kertomaan siitä kesäjuhlilla (voisi olla juhlapuhe)

Kutsutaan Haminan uusi kunnanjohtaja Ilari Soosalu kesäjuhliin (tervehdyspuhe)

Kyläkävely on 6.7.23, Mäkelänniemi-Lommit-mahdollisesti Korjukseen asti, vetäjänä Tuomo Silenti

Järjestetään jokin kulttuuritapahtuma (vaihtoehtoina karaoke, ulkopuolinen tai saarelainen esiintyjä, taidetapahtuma, elokuvatapahtuma)

Kesäretki tehdään Kuutsaloon (kuorsalolaisten oma retki)

Seuran rakennusten ja irtaimiston hoito

Pubi-keittiö -alueen lattia vaatii korjausta. Pyydetään Jari Kolmelaa arvioimaan tilanne (Anna K on yhteydessä). Tarvittaessa selvitetään muitakin työntekijöitä.

Seurantalon laajempi kuntotarkistus olisi myös hyvä tehdä tulevaisuuden korjaustarpeiden ennakoimiseksi.

Selvitetään mahdollisuuksia hakea avustusta korjauksiin esim. ELY-keskukselta.

 Seurantalon tontin loppuosan ostaminen Seuran omistukseen.

Hanna S ja Raimo K ovat yhteydessä maanomistaja Pasi Mäkelään. Rahaa tontin ostoon voisi hakea korjaushakemukseen yhdistettynä.

Hautuumaan hoitoa jatketaan talkoilla ja huonokuntoisten puiden kaadolla.

Museota pyritään pitämään useammin auki.

Vanhankylän maisemanhoito

Pasi Mäkelän omistuksessa olevan aitan pärekaton uusiminen olisi kiireellistä aitan pelastamiseksi tuhoutumiselta. Kysytään Mäkelältä lupaa (HS, RK) saada tehdä se Seuran toimesta. Selvitetään mahdollisia tekijöitä ja mahdollisuutta saada työhön avustusta (ELY-keskus, Museovirasto).

 Jäsenistön aktivointia jatketaan talkoo- ja kevyttapahtumilla.

 Talousarvio

Rahastonhoitaja Risto Tarvainen esitteli laatimansa budjetin vuodelle 2024. Esitettyyn ei tehty muutoksia.

 2024 jäsenmaksu ja kannattajajäsenmaksu

Syyskokoukselle ehdotetaan molempien jäsenmaksujen pitämistä ennallaan.

 Johtokunnan puheenjohtaja

 Puheenjohtajaksi ehdotetaan edelleen Hanna Saarniahoa.

Johtokunnan jäsenet erovuoroisten tilalle (Julius Rajasalo, Anna Kiilavuori, Johanna Taskinen)

 Kaikki erovuoroiset lupautuivat jatkamaan uuden 2-vuotiskauden.

Toiminnantarkastajat (Hannu Korjus, Timo Silenti) ja heidän varahenkilönsä

Molemmat toiminnantarkastajat ovat antaneet suostumuksensa uudelleenvalinnalle. Varatoiminnantarkastajana jatkaa Jyri Korhonen.

4§ Muut asiat

Haminan yrittäjien retki Kuorsaloon tapahtuu 24.8.23. Vierailusta vastaavat Raimo Korjus ja Anne Lempinen sekä Julius Rajasalo, jos silloin saaressa. Ohjelmassa käynti hautuumaalla, Seurantalolla ja koululla. Vieraille tarjotaan Talolla pullakahvit, joista veloitetaan 100€.

Yritetään rekrytoida nuoria avuksi pubi -työhön jäsenkirjeen ja Facebookin kautta. 16 vuotta täyttänyt voi toimia apulaisena. 18 vuotta täyttäneille tarjotaan mahdollisuus hankkia anniskelupassi seuran kustantamana. Kaikille annetaan työtodistus.

Tarja Herttuainen toi esille Haminaan suunnitellun akkutehtaan päästö -asian vakavuuden. Vaikuttaminen tulisi nyt keskittää suoraan päättäjätasolle. Hän lupasi selvittää verkostoitumismahdollisuuksia alan asiantuntijoiden ja luonnonsuojelujärjestöjen kanssa ja edesauttaa näin Seuran aktiivisuutta asiassa.

Marjatta Astrénin kesäjuhlilla pitämä saaren historiaa käsittelevä esitys laitetaan Seuran sivuille Anne Lempisen ehdotuksesta.

Päätettiin kiittää Juhani Korhosta konjakkipullolla ja Päivi Korjusta kukilla ”Kuorsalon taiteilijat” -kesänäyttelyn toteutuksesta Haminan yrittäjien käynnin yhteydessä, jonka jälkeen näyttely päättyy.

Suunniteltiin ensiapukoulutuksen järjestämistä saarelaisille ensi kesänä (hinta-arvio 750€+alv). Selvitetään myös defibrillointilaitteen (hinta n. 1500€) hankkimisen järkevyyttä Kuorsalon olosuhteet ja etäisyydet huomioiden.

Matti Seppälän (Mäntlahti) aloitteesta perustetun lähikylien yhteistoimintaelimen toiminta ei ole edennyt. Elimen pääasiallinen tarkoitus on yhteydenpito kuntapäättäjiin kyläalueiden elinvoiman ja toiminnan ylläpitämiseksi.

5§ Seuraava kokous

 Kokouksen ajankohta sovitaan aikanaan erikseen

6§ Kokouksen päättäminen

 Puheenjohtaja päätti kokouksen klo 12.20.

Vakuudeksi

Hanna Saarniaho Anna Kiilavuori

puh.joht. siht.